Kelis

**Kelis Rogers Mora** (s. 21. elokuuta 1979 New York, New York), taiteilijanimeltään **Kelis**, on yhdysvaltalainen hip hop- ja R&B-artisti. Vuonna 1999 alkaneen uransa aikana Kelis on saanut paljon kuuluisuutta Pohjois-Amerikassa ja Euroopassa.

## Elämäkerta

Kelis Rogers syntyi Harlemissa Manhattanilla New Yorkissa. Hänen isänsä Kenneth oli helluntailainen jazzlaulaja ja hänen äitinsä Eveliss oli muotisuunnittelija. "Kelis"-nimi on Kelisin vanhempien nimien yhdistelmä.

Lapsena Kelis lauloi kirkkokuorossa ja soitti pianoa, viulua ja saksofonia. Hän kävi yksityiskoulua. Kelis lähti kotoaan 13-vuotiaana mutta jatkoi opintojaan ja 16-vuotiaana hän pääsi Fiorella H. LaGuardian musiikki- ja taidekorkeakouluun, jossa hän perusti ystäviensä kanssa BLU (Black Ladies United)&nbsp;-yhtyeen. Valmistuttuaan koulusta hän perusti The Neptunes&nbsp;-yhtyeen ja muiden yhtyeessä olleiden tuella sai levytyssopimuksen.

Saatuaan levytyssopimuksen Kelis työskenteli useiden muusikkojen (muun muassa Enrique Iglesias, Busta Rhymes, OutKast, No Doubt, P. Diddy, Lil' Kim, Usher, Moby ja Björk) kanssa.

## Musiikkiura

### Kaleidoscope (1999)

Kelis aloitti esikoisalbuminsa levyttämisen loppuvuonna 1997 ja sai sen valmiiksi alle vuodessa. Albumi *Kaleidoscope* debytoi Billboardin albumilistan sijalla 144 ja nousi lopulta top 50 -listalle. *Kaleidoscopea* myytiin julkaisuviikolla 10&nbsp;736 kappaletta. Lopulta se myi yli 300&nbsp;000 kappaletta maailmanlaajuisesti. Huomattavimman singlen ”Caught Out There” paras sijoitus Billboard Hot R&B/Hip-Hop Songs&nbsp;-listalla oli 9. Euroopassa kaikista albumin singleistä (”Caught Out There”, ”Good Stuff” ja ”Get Along With You”) tuli suuria hittejä.

Isossa-Britanniassa *Caught Out There* debytoi singlelistan sijalla 4. Britanniassa *Kaleidoscope*-levyä myytiin yli 100&nbsp;000 kappaletta ja Kelis voitti Brit Awardin. Koko albumin tuottivat The Neptunesin toiset jäsenet Pharrell Williams ja Chad Hugo.

### Wanderland (2001)

Toinen albumi *Wanderland* vuonna 2001 jäi menestykseltään Kelisin debyyttialbumia heikommaksi ensimmäisen siltä julkaistun singlen ”Young, Fresh 'N New” flopattua Yhdysvalloissa. Britanniassa albumia myytiin 80&nbsp;000 kappaletta.
   
Saatuaan suurta suosiota Euroopassa Kelis muutti sinne ja aloitti kiertueen U2:n kanssa. Hän ja raplaulaja Nas alkoivat seurustella ja menivät naimisiin 8. tammikuuta 2005.

### Tasty (2003)

Kelis nousi Yhdysvalloissa jättimäiseen suosioon vuoden 2003 ”Milkshake”-singlellään. Singleä seurannutta albumia *Tasty* myytiin kahden ensimmäisen kuukauden aikana Yhdysvalloissa 540&nbsp;000 kappaletta ja maailmanlaajuisesti sitä on myyty 760&nbsp;000 kappaletta. Britanniassa myyntiluvut ylittivät 200&nbsp;000 myydyn kopion rajan lokakuussa 2004. ”Milkshake”-single sai suuren kuulijakunnan Euroopasta ja se nousi Britannian kymmenen myydyimmän singlen joukkoon 2004. Menestyksekäs oli myös *Tasty*&nbsp;-albumin toinen single ”Trick Me”.

Myös Enrique Iglesiaksen kanssa duetoitu ”Not In Love” -kappale nousi hitiksi Euroopassa mutta jäi pettymykseksi USA:ssa. 

2004 Kelis toimi Britney Spearsin lämmittelijänä *The Onyx Hotel Tour*&nbsp;-kiertueen avajaisnumeroissa.

### Kelis Was Here (2006)

Kelis ja Too $hort julkaisivat kesällä 2006 singlen ”Bossy”, joka oli Kelisin *Kelis Was Here*&nbsp;-albumin esikoissingle. ”Bossy” sai huomattavan määrän radiosoittoa. Neljännellä ja uusimmalla albumillaan Kelis duetoi muun muassa aviomiehensä Nasin kanssa. Hän julkaisi alkuvuodesta 2007 singlet ”Lil’ Star” ja ”Blindfold Me”. Hän on suunnitellut myös omaa vaatemallistoa.

## Diskografia
### Albumit

**Kaleidoscope* (1999 - US #144, UK #46)
**Wanderland* (2001)
**Tasty* (2003 - US #27, UK #11)
**Kelis Was Here* (2006 - US #10, UK 41)
**The Hits* (2008)
**Flesh Tone* (2010)
**Food* (2014)

### Singlet

**Albumilta ''Kaleidoscope'':**

**Caught Out There* (US 1999/EU 2000 - US #54, UK #4)
**Good Stuff* (US 1999/EU 2000 - UK #19)
**Get Along With You* (2000 - UK #51)

**Albumilta ''Wanderland'':**

**Young, Fresh 'N New* (EU 2001 - UK #32)

**Albumilta ''Tasty'':**

**Milkshake* (2004 - US #3, UK #2)
**Trick Me* (2004 - UK #2)
**Millionaire* (André 3000:n ja OutKastin kanssa 2004 - UK #3)
**In Public* (2005 - UK #17)

**Albumilta ''Kelis Was Here'':**

**Bossy* (Too $hortin kanssa 2006 - US #16)
**Blindfold Me* (Nasin kanssa 2006) 
**Lil' Star* (Cee-Lon kanssa 2007 - UK #3) 
**Trilogy* (2007)

**Albumilta ''Flesh Tone'':**
**Acapella* (2010)
**4th of July (Fireworks)* (2010)

### Yhteistyö muiden artistien kanssa

* *Get Your Money* - Kelis ja Ol' Dirty Bastard (1999)
* *Honey (Remix)* - Kelis ja Moby (2000)
* *Supa Love* - Kelis ja Guru (2000)
* *Cross The Border* - Kelis ja Philly's Most Wanted (2001)
* *What It Is* - Kelis ja Busta Rhymes (2001)
* *Candy* - Kelis ja Foxy Brown (2001)
* *When The Last Time* - Kelis ja The Clipse (2002)
*  *Help Me* - Kelis ja Timo Maas (2002)
* *Take You Home* - Kelis ja Angie Martinez (2002) 
* *How You Want That* - Kelis ja Loon (2003)
* *Let's Get Ill* - Kelis ja P. Diddy (2003)
* *Make This Run* - Kelis, Pharrell Williams ja Royce da 5'9* (2003)
* *Finest Dreams* - Kelis ja Richard X (2003)
* *Not In Love* - Kelis ja [[Enrique Iglesias]] (2004)
* *Oceania* - Kelis ja [[Björk]] (2004)
* *I Love My Bitch* - Kelis, [[will.i.am]] ja [[Busta Rhymes]] (2006)
* *Not A Criminal'' - Kelis ja Chamillionaire (2006)

## Aiheesta muualla

* Virallinen sivusto 
* Virallinen Britannian-sivut